**A Mohácsi Önkormányzat**

**10/2018.(X.8.)**

**r e n d e l e t e**

**az egészségügyi alapellátási körzetekről szóló 29/2017.(XI.27.)ör. módosításáról**

Mohács Város Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6.§ (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével az egészségügyi alapellátási körzetekről szóló 29/2017. (XI.27.)ör. számú rendeletét (továbbiakban: R.) az alábbiak szerint módosítja:

**1.§** Az R. 3.§ (4) bekezdésének első mondata helyébe a következő rendelkezés kerül:

„Az önkormányzat a közigazgatási területén – beleértve a Duna bal partján elhelyezkedő városrészt is – biztosítja az iskola-egészségügyi, valamint az iskola-és ifjúsági fogorvosi ellátást a rendelet 4. mellékletében felsorolt intézményekben, 2 körzetben.”

**2.§** Az R. 4. melléklete helyébe jelen rendelet melléklete kerül**.**

**3.§** Ezen módosító önkormányzati rendelet a kihirdetése napján lép hatályba, és a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti.

Mohács, 2018. október 5.

Szekó József Dr. Kovács Mirella

polgármester jegyző

A rendelet Mohács város közigazgatási területén kihirdetésre került.

Mohács, 2018. október 8.

 Dr. Kovács Mirella

 jegyző

**Melléklet a rendelethez**

**INTÉZMÉNYEK, AMELYEKBEN ISKOLAEGÉSZSÉGÜGYI ELLÁTÁST- BELEÉRTVE AZ ISKOLA ÉS IFJÚSÁGI FOGORVOSI ELLÁTÁST IS – BIZTOSÍT AZ ÖNKORMÁNYZAT**

**1. KÖRZET**

 - Mohácsi Kisfaludy Károly Gimnázium (Szepessy tér 6.)

 - Pécsi Szakképzési Centrum Mohácsi Radnóti Miklós Szakgimnáziuma és Szakközépiskolája (Kossuth L. u. 71.)

 - Park Utcai Katolikus Általános Iskola és Óvoda Általános Iskolai intézményegysége (Park u. 1.)

 - Mohács Térségi Óvodaközpont, Bölcsőde és Családi Bölcsőde – Eötvös Óvoda (Eötvös u. 26.)

 - Mohács Térségi Óvodaközpont, Bölcsőde és Családi Bölcsőde – Rókus Óvoda (Rókus u 28.)

 - Boldog Gizella Katolikus Általános Iskola és Óvoda Szent Ferenc Tagóvodája (Szent Ferenc tér 1.)

**2. KÖRZET**

* Meixner Ildikó Egységes Gyógypedagógiai Módszertani intézmény, óvoda, Általános Iskola, Fejlesztő Nevelés-Oktatást Végző iskola, Készségfejlesztő iskola, Szakiskola és Kollégium

(7700 Mohács, Kórház utca 1.-3.)

* Mohács Térségi Általános Iskola (7700 Mohács, Széchenyi tér 17.-valamennyi feladat-ellátási helyén ellátott gyermekek vonatkozásában)
* Boldog Gizella Katolikus Általános Iskolája (7700 Mohács, Szabadság u.2.)
* Mohács Park utcai Katolikus Általános Iskola és Óvoda Park utcai Tagóvodája (7700 Mohács, park u.1.)
* Mohács Térségi Óvodaközpont, Bölcsőde és Családi Bölcsőde- Brodarics téri óvoda (7700 Mohács, Brodarics tér 1.)
* Mohács Térségi Óvodaközpont, Bölcsőde és Családi Bölcsőde- Szőlőhegyi óvoda (7700 Mohács, Bári út 1.)
* Mohács Térségi Óvodaközpont, Bölcsőde és Családi Bölcsőde- Völgyesi Jenő Óvoda (7714 Mohács-Újmohács, Iskola u.4.)